सरसों के तेल में दर्दनाशक गुण होते हैं इसलिए यह कई तरह के दर्द से निजात दिलाने योग्य है। यदि कान का दर्द सताए तो दो बूंद गुनगुना सरसों का तेल कान में टपकाएं। चाहे तो इसमें दो चार कलियां लहसुन की भी मिलाकर गर्म कर सकते हैं। यदि गठिया दर्द से परेशान हों तो सरसों के तेल में कपूर मिलाकर मालिश करने से दर्द राहत मिलती है। यदि कमर दर्द हो तो सरसों के तेल में थोड़ी हींग, अजवाइन और लहसुन मिलाकर गर्म कर लें और उसे कमर पर लगाएं। पिंडलियों का दर्द हो तो सरसो के तेल को गुनगुना करके मालिश करना चाहिए।